નવી દિલ્હી, તા.12: જીએસટી લાગુ પડયા પછી વન નેશન વન ટેક્સની સરકારી જાહેરાતો પોકળ ઠરી છે. સેસ, સરચાર્જ, ટેક્સ અને અન્ય લેવી વગેરેમાંથી મુક્તિ મળી જશે એવા દાવા કરનારી કેન્દ્ર સરકારે હવે જીએસટી ઉપર એક ટકો સેસ લગાવવા માટે તૈયારી કરી લીધી છે. બહુ ઝડપથી સેસ લાગી જશે અને 28 ટકા જીએસટીવાળી તમામ આઇટમો વધુ મોંઘી થઇ જશે. સરકાર પ્રવર્તમાન સમયે 28 ટકાના સ્લેબ ઉપર સેસ નાખવા ઇચ્છે છે. જોકે એ પછી ક્રમશ: બીજા સ્લેબ પણ આવરી લેવાય તો નવાઇ નહીં.